Mot slutten av andre verdenskrig ble Wesel et bombemål for de allierte på grunn av status som knutepunkt for vei, jernbane og lektertrafikk. Om natten den 16., 17. og 19. februar 1945 ble byen massivt bombet og så godt som utslettet. Broene over Rhinen og Lippe ble sprengt av Wehrmacht, blant de sprengte broene var den 1,9 km lange jernbanebroen over Rhinen. Den 23. mars kom Wesel under beskytning av over 3 000 kanoner som en forberedelse til Operasjon Plunder. Innen byen ble inntatt av allierte tropper var 97% av den ødelagt.